**Mahalla budjeti tizimi huquqiy eksperiment tariqasida joriy etilmoqda**

2023-yilning **26-dekabr** kuni Oʻzbekiston Respublikasi Prezidentining “Mahalla budjeti” tizimini joriy etish orqali mahallalarning moliyaviy imkoniyatini yanada kengaytirish boʻyicha qoʻshimcha chora-tadbirlar toʻgʻrisida”gi **PQ-458-sonli** qarori qabul qilindi.

Mazkur qarorga asosan, har bir mahalla oʻzining muammosini hal etish uchun soliqlarni undirish koʻrsatkichi past boʻlgan **Beruniy, Andijon, Olot, Zomin, Qarshi, Karmana, Uychi, Urgut, Jarqoʻrgʻon, Sayxunobod, Boʻka, Bogʻdod, Bogʻot, Uchtepa** tumanlarda **“mahalla budjeti”** tizimi huquqiy eksperiment tariqasida joriy etiladi.

**“Mahalla budjeti”** tizimi Mahalla va nuroniylarni qoʻllab quvvatlash vazirligi tomonidan Moliya vazirligi, Iqtisodiyot taraqqiyot va kambagʻallikni qisqartirish vazirligi, hamda davlat soliq qoʻmitasi birgalikda har bir mahallaning oʻziga xos xususiyati va salohiyatidan kelib chiqqan holda qoʻshimcha manbalarni izlash va shu asosda ularning daromadlari bazasini kengaytirish yoʻli bilan mahallaning ijtimoiy- iqtisodiy muammolarini hal etish jamgʻarmalarining daromadlari parametrlarini soʻzsiz bajarish boʻyicha faoliyat muvofiqlashtirilgan holda yoʻlga qoʻyiladi.

**2023 yil 1** yanvardan boshlab Beruniy, Andijon, Olot, Zomin, Qarshi, Karmana, Uychi, Urgut, Jarqoʻrgʻon, Sayxunobod, Boʻka, Bogʻdod, Bogʻot, Uchtepa tumanlarida **mol-mulk va yer soligʻi** (bundan noturar joylar boʻyicha yer va mol-mulk soligʻi soligʻi mustasno) boʻyicha undirilgan mablagʻlarning **10 foizi** hisobot oyidan keyingi oyning   
**10**-sanasiga qadar tuman budjetlari orqali tegishli jamgʻarmalarga yoʻnaltiriladi.

Davlat soliq qoʻmitasi tomonidan **2023 yil** **1 aprel**ga qadar fuqarolarning oʻzini-oʻzi boshqarish organiga **mol-mulk va yer soligʻi** boʻyicha **hisoblangan toʻlangan mablagʻlar va soliq qarzdorligi** toʻgʻrisidagi maʼlumotlardan real vaqt rejimida foydalanish imkoniyati yaratiladi.

**Mahalla budjeti** tizimi asosida shakllantirilgan mablagʻlar quyidagilarni oʻz ichiga oladi:

Mol-mulk va yer soligʻidan boʻyicha undirilgan mablagʻlarning   
**10 foizi** ajratmalar;

Oʻzbekiston Respublikasi Prezidentining 2022-yil 16-avgustdagi “**Mahalla institutining jamiyat hayotidagi rolini mustahkamlash va moliyaviy imkoniyatini yanada kengaytirish chora-tadbirlari toʻgʻrisida”**gi PQ-353 -son qarori 2-a-kichik bandida nazarda tutilgan mablagʻlar;

Mahalla budjeti tizim asosida shakllantirilgan mablagʻlar “Fuqarolarning oʻzini oʻzi boshqarish organlari toʻgʻrisida”gi Qonunida nazarda tutilgan fuqarolar yigʻini kengashi tomonidan boshqariladi.

Fuqarolarning oʻzini -oʻzi boshqarish organi tomonidan “Ochiq budjet” axborot portaliga quyidagi maʼlumotlar joylashtirib boriladi:

**“Mahalla budjeti”** tizimi asosida shakllantirilgan mablagʻlar hisobidan moliyalashtirilishi taklif etilayotgan va amalga oshirilgan tadbirlar toʻgʻrisida maʼlumotlar;

jismoniy shaxslarning **mol-mulk va yer soligʻi** boʻyicha soliq qarzi haqidagi maʼlumotlar;

Shuningdek, 2023-yil 1-iyulga qadar huquqiy eksperiment natijalari toʻgʻrisidagi axborotni va ushbu tizimni Respublikaning barcha tuman(shahar)larda joriy etish yuzasidan takliflar kiritilishi koʻzda tutilmoqda.